เครียดมากเลยครับ หัวอวัยวะเพศผมลอก เป็นสีขาวๆ ยุ่ยเปื่อยๆ ไม่ยอมหายไม่ทราบว่าเกิดจากอะไร คุณช่วยอธิบายให้หน่อยนะครับ ตอนนี้ผมเครียดมากๆเลยครับ
สวัสดีค่ะ อาการหัวอวัยวะเพศชายลอก มีสีขาวยุ่ยๆดังกล่าวมา อาจมีสาเหตุมาจาก การแห้งของเยื่อบุอวัยวะเพศ เช่นใช้น้ำร้อนหรืออุ่นเกินไปอาบน้ำ หรือการล้างน้ำบ่อยจนเกินไป สาเหตุอื่นๆเช่น การถลอกของอวัยวะเพศจากการไปเสียดสี การมีผื่นผิวหนังอักเสบจากภูมิแพ้หรือการแพ้สัมผัสสารที่แพ้ การเป็นเริมที่อวัยวะเพศ หรือการติดเชื้อราที่บริเวณอวัยวะเพศอาจทำให้คันและลอกบริเวณดังกล่าวได้เช่นกันในเบื้องต้นไม่ไปแกะเกาบริเวณที่เป็น ใช้น้ำเปล่าสะอาดล้างเบาๆภายนอกวันละ 2 ครั้ง ใส่เสื้อผ้าระบายอากาศได้ดีไม่อับชื้น งดกิจกรรมทางเพศทุกชนิดไปก่อนควรไปพบแพทย์ หากอาการลอกเป็นมากขึ้นเรื่อยๆ แสบ คัน มีตุ่มน้ำหรือผื่นแดงขึ้นชัดเจนที่อวัยวะเพศ ร่วมกับปัสสาวะแสบขัด หรือลอกมากจนมีอาการถลอก มีเลือดไหลจากบริเวณที่ลอกด้วย